P R O P I S N I K 

NATJECANJA KUP-a VARAŽDINSKE ŽUPANIJE
 natjecateljske sezone 2025./2026. 

Članak 1. 
Natjecanje se provodi prema odredbama Pravilnika o natjecanju Hrvatskog       odbojkaškog saveza, Registracijskog pravilnika Hrvatskog odbojkaškog saveza, Stegovnog pravilnika Hrvatskog odbojkaškog saveza, Međunarodnih pravila odbojkaške igre, ovog Propisnika i ostalih pozitivnih propisa.
Članak 2.

KUP Varaždinske županije u odbojci za seniorke (u daljnjem tekstu: kup) odigrati će se po kup sustavu. Prve utakmice igraju klubovi slabijih liga, a zatim pobjednik te utakmice prolazi u sljedeću fazu natjecanja i igra s klubom iz sljedeće više lige i tako dalje. Ukoliko igraju klubovi iz različitih liga domaćin te utakmice je klub sudionik niže lige.
Pobjednik KUP-a Varaždinske županije plasirat će se u daljnju fazu natjecanja - Kup regije Sjever za Kup Hrvatske -  koji se odigrava u rujnu i/ili listopadu.

	

	   
       Članak 3.



Za tehničku organizaciju i rukovođenje kupa zadužen je tajnik Odbojkaškog saveza
Varaždinske županije (u daljnjem tekstu: OSVŽ) Ivan Hrg.

Članak 4.

Za kup nema kotizacije. Troškove vođenja kupa će pokriti OSVŽ. OSVŽ dodjeljuje nagrade za prvo, drugo i treće mjesto.
Članak 5. 

Utakmice se igraju na tri dobivena seta do 25 poena uz obvezna dva poena
razlike. Eventualni peti set igra se do 15 poena uz obvezna dva poena razlike.
Pobjednik prolazi u narednu fazu natjecanja.

Članak 6. 

Na utakmicama gostujući klub snosi svoje putne troškove. Troškove organizacije
utakmica snosi domaćin. Lopte za zagrijavanje osigurava domaćin utakmice.
Članak 7.
 
Klub domaćin obavezan je obavijestiti, protivničku ekipu, voditelja natjecanja i  Udrugu odbojkaških sudaca Varaždinske županije o terminu, mjestu, vremenu odigravanja utakmice i boji dresa domaćina e – mailom sedam (7) dana prije odigravanja utakmice.
 

Članak 8. 

Klub domaćin obavezan je: 
· najkasnije jedan sat prije početka utakmice osigurati gostujućoj ekipu ulaz u dvoranu i staviti na raspolaganje normalno zagrijane svlačionice, 
· poslati voditelju natjecanja izvještaj o rezultatu utakmice e-mailom, SMS-om ili viber porukom, a originalni zapisnik poslati e – mailom ili poštom. 
Prilikom slanja rezultata utakmice predstavnik domaćina obavezan je poslati dvije fotografije potpisanog zapisnika:
1. fotografija cijelog zapisnika
2. fotografija samo dijela zapisnika u kojem je jasno vidljiv rezultat svih setova (donji desni ugao zapisnika)
Članak 9. 

Na utakmicama kupa mogu nastupiti sve igračice kluba koje su licencirane za bilo
koju ekipu kluba. One moraju imati važeći liječnički pregled obavljen u medicinskim ustanovama određenim Zakonom o sportu. 
Ne izrađuje se zasebna licenca za natjecanje već se prilažu licence koje igračice imaju za bilo koje natjecanje u sustavu OSVŽ-a ili Hrvatskog odbojkaškog saveza. Bitno da se za svaku igračicu priloži licenca po kojoj se može utvrditi pripadnost klubu i postojanje liječničkog pregleda. Na utakmici kupa ne mogu nastupiti igračice drugog kluba koje su
dvojno licencirane za klub.
         


Članak 10. 

Oprema igračica mora odgovarati zahtjevima Pravila odbojkaške igre i sve igračice moraju imati jednoobraznu opremu osim libera. Broj na dresu može biti od 1-99. Gostujuća momčad ne smije imati istu boju dresa kao domaćin koji je obavezan prijaviti boju dresa u prijavi utakmice.

Za vrijeme utakmice:
-  klubovi koji su u zapisnik prijavili 13 ili 14 igračica moraju imati 2 libera
-  klubovi koji su u zapisnik prijavili 12 ili manje igrača mogu imati 0, 1 ili 2 libera

Članak 11. 

Sudačke pristojbe za sve utakmice do finalne utakmice iznose neto: 
I. sudac 	                          27,00 eura 
II. sudac (zapisničar)  	27,00 eura 

Sudačke pristojbe za FINALE KUP-a Varaždinske županije iznose neto:
              I. sudac                                      37,00 eura
              II. sudac                                     37,00 eura
              zapisničar                                  18,00 eura


Sucu pripada naknada putnih troškova u visini od 0,40 eura po prijeđenom kilometru, ako koristi vlastiti automobil. Ako sudac koristi sredstva javnog prijevoza (autobus ili vlak) pripada mu naknada u visini povratne prijevozne karte odnosnog prijevoznog sredstva. 
Sudačke pristojbe ekipe plaćaju sistemom pola/pola. Eventualne prijevozne troškove sucima plaća klub domaćin!
Članak 12. 

Sudac je obavezan pojaviti se u kompletnoj sudačkoj uniformi najkasnije pola sata prije zakazanog početka utakmice. 
U slučaju da se određeni sudac ne pojavi na utakmici može ga zamijeniti sudac koji je prisutan u dvorani i to samo uz obostranu suglasnost klubova sudionika, što se utvrđuje prije početka utakmice, potpisom oba kapetana u zapisnik. 
Sudac je obavezan poslije utakmice provjeriti da li je domaćin utakmice javio rezultat utakmice voditelju lige.

 
Članak 13.
. 
Ovaj Propisnik tumači voditelj natjecanja i Izvršni odbor OSVŽ, a primjenjuje se za KUP u natjecateljskoj sezoni 2025./2026. 
 


U Varaždinu, 11. svibanj 2026. 	 

